Martin van den Hove

She rollageyder as maddaghteyr Ollanagh va **Martin (Maarten) van den Hove** (er ny Ladjynaghey myr **Martinus Hortensius (Ortensius)**) (1605 – 7 Luanistyn 1639).

## Bea leah
Va'eh ruggit ayns Delft, as ren eh studeyrys ec Ollooscoill Leiden fo Snellius as Isaac Beeckman veih 1625 derrey 1627. Hooar eh ynsagh s'odjey veih Snellius veih 1628 derrey 1630 ayns Leiden as ayns Ghent.

## Van den Hove as Philippe van Lansberge

Ayns 1628, hoshee eh jannoo studeyrys fo Philippe van Lansberge, va currit er enney da liorish Beeckman. Haink van den Hove dy ve ny chooidjeyder jeh Landsberge, as eh feer aasit ec y traa shen, as ren eh cooney Landsberge dy ghoaill jerrey rish e halee dy "aachouyr y rollageydys" (t'eh shen, croo baghtyn coryssagh noa dy chur stiagh ayns ynnyd shenn 'ysseree neuhaieagh). Chur Landsberge bwooise da van den Hove er ard, as smooinee eh dy row yn aigh echey "rere ard-chiarail yeeoilagh, 'sy çhenn eash, er ny vroojey rere çhingys, haink lheid cooneyder dy my chooney, myr va Rheticus ynsit dys Copernicus mooar."

Ayns 1632, ayns København (*Hafnia* 'sy Ladjyn) as aa-hoilshit magh ayns Lunnin ayns 1696, ren Petrus Bartholin soilshaghey *Apologia pro observationibus, et hypothesibus...Tycho Brahe...Contra...Martini Hortensii Delfensis criminationes et calumnies, quas in praefationem commentationum praeceptoris sui Philippi Lansbergii Middelburgensis, de motu terrae diurno et annuo etc. cosarcinnavit* ("Coadey ny Baghtyn Rollageydagh as Kione Arganeyn lesh Tycho Brahe noi ny cassidyn as aggyrtyn foalsey Martinus Hortensius ass Delft, ta ry-akin ayns roie-raa e hraaghtys liorish e ynseyder Philip van Landsberge, ren screeu er gleashaght laaoil as vleinoil y dowan").  Va van den Hove er ny yannoo soiaghey er ram jeh aggyrtyssyn Tycho Brahe 'sy roie-raa Ladjynagh echey er obbyr liorish Landsbergen. She *Commentationes in motum terrae diurnum, & annuum* (Middelburg, 1630) v'ayn. Ren y chied lhieggan Ladjynagh jeh sheiltynys daahit Landsberge, ny *Commentationes* ynsagh cosoylaght ghleashaght y dowan rere sheiltynys Copernicus. Ren van den Hove coontey dy nee Landsberge, as cha nee Tycho Brahe, yn dooinney va aachouyral y rollageyds. "She Landsberge ny lomarcan ren freayl shenn vaghtyn dy h-ammyssagh," screeu van den Hove, "choud's va Tycho, Longomontanus, as Kepler cur shleh orroo."

## Coorse bea as leaghteyr

Rere greinnaghey veih Gerard Vossius as Caspar Barlaeus, hoshee van den Hove leaghtey er ny skeeandyssyn maddaghtoil ec Amsterdam Atheneum (*Athenaeum Illustre*) ayns 1634. Ta Athenaeum Illustre, va soiag echey ayns Agnietenkapel y chiarroo eash jeig, coontit myr roie-immeeaghtagh Ollooscoill Amsterdam. Erreish da ghow eh seose e churrymyn noa, hug van den Hove oraid bunnee, va soilshit magh ny s'anmey myr *De dignitate et utilitate Matheseos* ("Bentyn rish ooashlys as foaynoo ny skeeandyssyn maddaghtoil").

Ren van den Hove leaghtey chammah er y reayrt-oaylleeaght ayns Amsterdam (1635), as er y lhuingysseyraght (1637). Aynsv 1638, va van den Hove jeant ny oltey jeh'n chommishoon va barganey marish Galileo er cronnaghey yn dowan-lhuirid rere aght eaystyn Jupiter.

## Obbyr as eiraght

Lhiassee van den Hove aght da towshaney crantessen ny planaidyn ta bunnit er yn uillin reayrtagh towshanit ren e 'odreayrtan anchoodaghey. S'liklee dy nee e howshanyn y chied phossan dy howshanyn er mooadys baghtal ny planaidyn as ny rollageyn soit veih obbyr Hipparchus ayns e obbyr *[[Bentyn Rish Mooadyssyn as Foddeeaghtyn (Hipparchus)|Bentyn Rish Mooadyssyn as Foddeeaghtyn]]* mysh shiaght eash jeig roish shen. Ren van den Hove co-reggyrt marish René Descartes, Marin Mersenne, Pierre Gassendi, Christiaan Huygens, as Galileo Galilei. V'eh jeant ny leaghteyr slane "ayns sheiltynys Copernicagh" ayns 1635 as, eisht, enmyssit myr olloo ayns Ollooscoill Leiden ayns 1639, agh hooar eh baase tammylt beg ny yei.

Ta'n slogh cruinn Hortensius er yn Eayst enmyssit ass.

## Obbraghyn
* The Galileo Project: Martinus Hortensius 
* Rienk Vermij, The Calvinist Copernicans  
* Abstract Volker Remmert 
* Volker R. Remmert, *What Do You Need a Mathematician For? Martinus Hortensius’s “Speech on the Dignity and Utility of the Mathematical Sciences” (Amsterdam 1634)*, ayns: *The Mathematical Intelligencer* 26:4 (2004), 40-47 
* Annette Imhausen/Volker R. Remmert: *The Oration on the Dignity and the Usefulness of the Mathematical Sciences of Martinus Hortensius (Amsterdam, 1634): Text, Translation and Commentary*, ayns: *History of Universities* 21 (2006), 71-150 

## Imraaghyn